|  |  |
| --- | --- |
| Numri i lëndës: | 2019:074812 |
| Datë: | 25.04.2019 |
| Numri i dokumentit: | 00290451 |

**P.nr.12/19**

**NË EMËR TË POPULLIT**

**GJYKATA THEMELORE NE PEJE –DEGA ISTOG – DEPARTAMENTI I PËRGJITHSHËM, Divizioni Penal,** sipas Gjyqtarit të vetëm gjykues Arben Mustafaj, me pjesëmarrjen e sekretares juridike Hale Ahmetaj, në çështjen penale kundër të pandehurit B Z nga fsh. L K. Istog, i akuzuar për dy vepra penale “posedim i paautorizuar i narkotikeve, substancave psikotrope ose analoge “ nga neni 275 par.1 te KPRK-së, duke vendosur sipas aktakuzës së Prokurorisë Themelore ne Peje – Departamenti i Përgjithshëm PP/II.nr.70/19, e dt.30.01.2019, në seancën publike të shqyrtimit fillestar të mbajtur me 17.04.2019, në pranin e Prokurorit të Shtetit Arben Hoti, të pandehuri B Z, Gjykata të njëjtën ditë në prezencën e palëve mori dhe publikisht shpalli, ndërsa me dt.25.04.2019 e përpiloj këtë:

# A K T GJ Y K I M

I pandehuri  **B Z**, i lindur me ...ne Istog, tani me banim ne fsh. L rr. “..” nr. .., K. Istog, i biri i E dhe nenës H e gjinisë B, i pa martuar, ka te kryer shkollën fillore, punëtor i ndërtimtarisë, i gjendjes se dobët ekonomike, me numër personal .., Shqiptar, Shtetas i Republikës së Kosovës, gjendet në liri, gjykata nuk ka të dhëna për dënueshmërin e tij penale, mirëpo ndaj tij është duke u zhvilluar procedura tjera penale.

**ËSHTË FAJTOR**

**Për shkak se:**

**1.**Më dt..., rreth orës .. në Istog, pikërisht ne një objekt banesor përball stacionit policor te Istogut, pa autorizim posedon narkotik, në atë mënyre që, pasi i pandehuri ishte ne shoqërinë e te miturës E.V aty arrijnë zyrtaret policor të cilët kane ushtruar kontrollin e përkohshëm për siguri te të pandehurit, tek i cili, ne gjepin e djathtë te gjykatës gjejnë dy qese plastmasti te mbushura me substancë narkotike te llojit marihuana me peshe bruto prej 1.2 gram, ku nga këtu i njëjti shoqërohet nga policia në stacionin Policor në Istog, dhe me te arritur aty, zyrtaret policor zbatojnë përsëri kontrollin e përkohshëm për siguri dhe tek i njëjti gjejnë një “ brisk” (thike) ne gjatësi 10cm dhe një qese plastmasti me përmbajtje te substancës narkotike te llojit marihuana ne peshe bruto prej 8.8 gram,

* me çka ka kryer veprën penale “posedim i paautorizuar i narkotikeve, substancave psikotrope ose analoge” nga neni 275 par. 1 të KPRK-së.

**2.** Më dt. .., rreth orës .., në rr. “ ..” fsh. L K. Istog, pikërisht ne shtëpinë e tije, pa autorizim posedon narkotik në atë mënyrë që, pasi qe i njëjti kryen veprën penale nga dispozitivi i pare, policia më urdhrin verbal te lëshuar nga gjyqtari i procedurës paraprake, zbatojnë kontrollin ne shtëpinë e te njëjtit dhe aty në dhomën e tije personale gjejnë një qese plastmasti me përmbajtje te substancës narkotike te llojit marihuana me peshe bruto 4,2 gram dhe një qese me mbishkrim “American Spirit” me përmbajtje duhani te përzier me substancë narkotike e cila pas ekspertizës ka rezultuar ne peshe bruto 6,2 gram,

* me çka ka kryer veprën penale “posedim i paautorizuar i narkotikeve, substancave psikotrope ose analoge” nga neni 275 par. 1 të KPRK-së.

Gjykata duke vendosur në kuptim të neni 4,7,8,9,10,17,21,43,45,46,49,50,51,52,73,74, si dhe nenit 275 par 1. të KPRK-së dhe nenit 359, 360, 361, 365, 366, 450, te KPPRK-së, të pandehurit i shqipton.

**DËNIM ME BURG**

**Ashtu që:**

**1**.Për veprën penale nga dispozitivi i parë i aktgjykimit, Gjykata i përcakton dënim me burg në kohëzgjatje prej **1 (një) viti**.

**2**.Per veprën penale nga dispozitivi i dytë i aktgjykimit, Gjykata i përcakton dënim me burg në kohëzgjatje prej **1 (një) viti**.

**3.** Konform nenit 80 par.1 lidhur me par.2 pika 2.2 të KPRK-së të pandehurit i shqipton dënim unik me burgim prej **14 (katërmbëdhjetë) muajsh**, të cilën dënim i pandehuri do ta mbaj 15 ditë pas plotfuqishmërisë se këtij aktgjykimi.

**DËNIM ME KUSHT**

**4.** Për veprën penale nga dispozitivi i parë i aktgjykimit, gjykata i shqipton dënimin me gjobë në shumen prej **600 (gjashtëqind) euro.**

**5.** Për veprën penale nga dispozitivi i dytë i aktgjykimit, gjykata, i shqipton dënimin me gjobë në shumen prej **600 (gjashtëqind) euro.**

**6.** Konform nenit 80 par.1 lidhur me par.2 pika 2.4 të KPRK-së të pandehurit i shqipton dënim unik me gjobë në shumen prej **1200 (njëmijedyqind) euro**, icili dënim nuk do të ekzekutohet, nëse i pandehuri nuk kryen vepër të re penale në afatin ligjorë prej **l (një) viti**, nga dita e plotfuqishmërisë se këtij aktgjykimi.

**DENIM PLOTSUES**

**7**.Gjykata duke vepruar konform nenit 62 par.2 nen par.2.7 dhe nenit 275 par.3, të KPRK-së, të pandehurit i konfiskohet substanca narkotike e cekur si në dy dispozitivat e këtij aktgjykimi.

**8.**I pandehuri obligohet qe ne emër te shpenzimeve të procedurës penale te paguaj shumen prej **20(njëzetë) euro**, paushallin gjyqësore në shumë prej **20 (njëzet)** euro, si dhe në emër të taksës për kompensimin e viktimave të krimitshumën prej **30 (tridhjetë) euro**, të gjitha këtoti paguajë ne afat prej **15 ditësh** nga dita e plotfuqishmërisë se këtij aktgjykimi.

**A r s y e t i m**

Prokuroria Themelore ne Peje – Departamenti i Përgjithshëm, pranë kësaj Gjykuarës ka ngrit aktakuzën me PP/II.nr. 70/19, të dt.30.01.2019, ndaj të pandehurit B Z nga fsh. L K. Istog, duke e akuzuar për dy vepra penale “posedim i paautorizuar i narkotikeve, substancave psikotrope ose analoge “ nga neni 275 par.1 te KPRK-së.

Gjykata ka mbajtur shqyrtimin fillestarë me 17.04.2019 në praninë e prokurorit të shtetit Arben Hoti dhe të pandehurit B Z, ndërsa duke vepruar ne kuptim te nenin 245 në seancën fillestare nuk i ka ftuar palët tjera.

Gjate shqyrtimit fillestar, pas leximit te aktakuzës nga ana e Prokurorit të Shtetit, i pandehuri deklaroj se e pranoj fajësinë për dy veprat penale si ne dy dispozitivat e aktakuzës me te cilat akuzohem, më vjen keq për këtë rast dhe narkotikun e kamë pasur për veti që ta përdori, ju premtoi qe nuk do te merrem me këso veprash penale ne te ardhmen.

Gjykata kërkon mendimin e Prokurorit të Shtetit, lidhur me pranimin e fajësisë së të pandehurit, Prokurori i Shtetit deklaroi se: pajtohet me pranimin e fajësisë, i cili pranim ka mbështetje në provat që gjinden në shkresat e lëndës dhe është bërë komfor dispozitave ligjore, dhe një pranim te tille i pandehuri e ka bere edhe ne polici, i propozoj gjykatës që me rastin e marrjes së vendimit mbi dënim, pranimin e fajësisë ta merr si rrethanë lehtësuese, mirëpo me keqardhje se i njëjti është i njohur për veprat e tilla penale dhe i propozoj gjykatës qe keto ti marre si rrethana renduese.

Pas deklarimit te të pandehurit dhe mendimit të Prokurorit se nuk e kundërshton pranimin e fajësisë, Gjykata konstatoj se i pandehuri pranon fajësinë në mënyrë vullnetare dhe pa asnjë presion, i pandehuri është i vetëdijshëm për pasojat dhe përparësitë e pranimit te fajësisë, si dhe te gjitha kërkesat nga neni 248 par. 1 te KPPRK-se janë përmbushur. Ashtu që Gjykata me aktvendim në procesverbal aprovon deklarimin për pranimin e fajësisë nga ana e të pandehurit.

Duke pas parasysh se Gjykata ka aprovuar pranimin e fajësisë nga ana e të pandehurit dhe ka vërtetuar se nuk ekziston asnjë rrethanë nga neni 253 par.1 pika 1.1,1.2,1.3 të KPPRK-së, atëherë në këtë çështje penale nuk është zbatuar procedura e provave, por Gjykata pas deklarimit të te pandehurit se e pranon fajësinë ka vazhduar me shqiptimin e dënimit në kuptim të nenit 248 par. 4 të KPPRK-së.

Me faktet e ofruara si dhe pranimin e fajësisë nga ana e të pandehurit është vërtetuar gjendja faktike si në dy dispozitivat të këtij aktgjykimi. Nga gjendja e vërtetuar faktike siç është përshkruar në dy dispozitivat pa dyshim rrjedh se në veprimet e të pandehurve B Z qëndrojë të gjitha elementet e dy veprave penale “posedim i paautorizuar i narkotikëve, substancave psikotrope ose analoge “ nga neni 275 par.1 te KPRK-së.

Sa i përket fajësisë gjykata ka gjetur se i pandehuri veprat penale i ka kryer me dashje, pasi qe i njëjti ka qenë i vetëdijshëm për veprat e veta penale dhe ka dëshiruar kryerjen e tyre.

Gjatë procedurës penale nuk janë paraqitë rrethana të cilat do ta zvogëlojnë apo përjashtojnë përgjegjësinë penale të pandehurit, kështu që i njëjti është penalisht përgjegjës për dy veprat penale te kryera si në dy dispozitivat e këtij aktgjykimi.

Duke vendosur lidhur me llojin dhe lartësinë e dënimit, Gjykata i ka vlerësuar të gjitha rrethanat lehtësuese dhe rënduese në kuptim të nenit 73 dhe 74 te KPRK-së.

Kështu si rrethana lehtësuese për të pandehurin**,** gjykata ka vlerësuar faktin se i pandehuri ka treguar sjellje korrekte gjatë shqyrtimit fillestar e për me tepër ka pranuar fajësinë për dy veprat penale, ka shpreh keqardhje për veprat e ka kryera, duke premtuar se nuk do merret në të ardhmen me këso veprash penale, si dhe gjendjen e dobët ekonomiko-sociale, si dhe moshën relativisht të re. Të gjitha këto rrethana kjo gjykatë i ka pranuar si rrethana lehtësuese ne dobi te të pandehurit.

Rrethana rënduese Gjykata gjeti shkallën e lartë të pjesëmarrjes dhe dashjes për kryerjen e këtyre veprave penale pasi qe i njëjti me vetëdije, pa autorizim ka poseduar substanca narkotike të cilat janë gjetur nga policia në rrobat e tij, e po ashtu të njëjtë ditë në shtëpinë e tij i janë gjetur edhe një sasi tjetër e substancave narkotike, po ashtu si rrethanë renduese mori edhe rrezikshmërinë qe paraqesin keto vepra penale.

Edhe pse i pandehuri ka deklaruar se ka qenë i dënuar me parë për vepra penale, ketë rrethanë gjykata nuk e mori si rrethanë renduese pasi qe ndaj tij nuk kam mund ta siguroj ndonjë aktgjykim të plotfuqishëm. Po ashtu nuk e mori si rrethana rënduese faktin se ndaj të pandehurit është duke u zhvilluar procedura tjera penale, pasi qe ai konsiderohet i dënuar vetëm nëse ka një aktgjykim të plotfuqishëm.

Gjykata ka ardhë në përfundim se dënimi i shqiptuar te pandehurit është në përputhje me shkallën e përgjegjësisë penale të tij dhe me intensitetin e rrezikimit të vlerave të mbrojtura të shoqërisë. Gjykata gjithashtu është e bindur se vendimi mbi dënim do të shërbej për arritjen e qëllimit te dënimit në pengimin e te pandehurit në kryerjen e veprave penale në të ardhmen, por ai do të ndikoj edhe si preventivë e përgjithshme për personat tjerë që të përmbahen nga kryerja e veprave penale në përputhje me nenin 41 te KPRK-së.

Gjykata komfor nenit 62 par. 1, par. 2 nën par 2.7 dhe nenit 275 par.3 të KPRK-së të akuzuarit i ka shqiptuar dënimin plotësues të përshkuar si në dispozitë të këtij aktgjykimi.

Duke u bazuar ne nenin 450 par. 1 dhe 2 të KPPRK-së, Gjykata ka përcaktuar shpenzimet procedurale, dhe paushallin gjyqësore, si në dispozitiv të këtij aktgjykimi.

Vendimi për kompensimin e viktimave të krimit është marrë, konform nenit 39 par.3 nën par 3.1 të Ligjit nr.05/L-036 për Kompensimin e Viktimave të Krimit.

Nga arsyet e cekura më lartë dhe me zbatimin e nenit 370 të KPPK-së është vendosur si në dispozitiv të këtij aktgjykimi

**GJYKATA THEMELORE NË PEJË-DEGA ISTOG**

**DEPARTAMENTI I PERGJITHSHEM PENAL**

**P.nr.12/19 më datë 17.04.2019**

**Sekretarja Juridike Gjyqtari Gjykues**

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_**

**Hale Ahmetaj Arben Mustafaj**

**KËSHILLA JURIDIKE:**

Kundër këtij aktgjykimi palët kanë te drejte te parashtrojnë

ankesë në afat prej 15 ditësh, nga dita e marrjes. Ankesa i dërgohet

Gjykatës se Apelit ne Prishtine përmes kësaj Gjykate.